Marți, 26 martie, de la ora 17.30, o nouă ediție a emisiunii "Lumea de aproape" de la TVR3 ne amintește de un obiectiv cultural recent de pe harta Olteniei: Muzeul Cărții și Exilului Românesc.
Recuperarea și integrarea exilului cultural românesc a constituit întotdeauna o temă serioasă de discuții și dezbateri.
Încet-încet, a venit timpul să ștergem așa cum se cuvine praful uitării și al ignoranței și să facem loc acolo unde se cuvine patrimoniului literar care a fost în mod voit fragmentat sau înstrăinat la un moment dat.
Demersul de recuperare a patrimoniului cultural realizat în afara granițelor României în cei 45 de ani de comunism a pornit din inima Olteniei, de la Craiova și îl regăsim, astăzi, la Muzeul Cărţii şi Exilului Românesc.
***
Studioul teritorial TVR Craiova
Producător: Marga Bulugean